שלומי ארבע

שלומי ארבע (נולד ב-1982) הוא שחקן תיאטרון, קולנוע וטלוויזיה ישראלי.

לימודים 
לאחר סיום לימודי תואר ראשון במנהל עסקים וחשבונאות, החל בשנת 2008 ללמוד בבית הספר למשחק "הדרך". לאחר סיום לימודיו למד אצל רות דייכס.

קריירה 
בשנת 2014 השתתף בתפקיד ראשי בסרט "שוטה הכפר" יחד עם שמיל בן ארי וזאב טנא. כמו כן השתתף בסדרה Tyrant.

בשנת 2015 שיחק בסדרה "פרודים" אשר שודרה בערוץ 2. כמו כן שיחק בסרט "ברש".

שנה לאחר מכן השתתף בסדרה "מלאך של אמא" ששודרה בערוץ yes Oh.

בשנת 2017 השתתף ארבע בהצגה "הדרך לירושלים" של תיאטרון ביכורים של החוג לתיאטרון באוניברסיטת תל אביב. בשנה זו השתתף גם בסרט "הבלתי רשמיים" שביים אלירן מלכה.

שנה לאחר מכן השתתף בסדרה "עיר מקלט" ששודרה ב-yesEDGE.

בשנת 2019 השתתף בסדרה "ביום שהאדמה רעדה" וכמו כן שיחק בסדרת הדרמה "רק להיום".

בשנת 2020 השתתף ארבע בסרט "מיראז'" בבימויו של דויד בן ארי.

בשנת 2022 שיחק בסדרה "ירושלים" וכן השתתף בסרט הקצר "אנא המתן לנציג".

שנה מאוחר יותר השתתף בפרק בסדרה "קופה ראשית". בשנה זו השתתף גם בסדרה "שישה אפסים" וכן בסדרה "המפקדת".

קישורים חיצוניים 
 
 שלומי ארבע באתר שח"ם

הערות שוליים 

שחקני קולנוע וטלוויזיה ישראלים
שחקני תיאטרון ישראלים
בוגרי הדרך - בית הספר לביטוי בימתי
ישראלים שנולדו ב-1982